பண்டைய தமிழகம் மது, மாமிசம் முதலியவற்றின் இருப்பிடமாகத் திகழ்ந்தபோது, சமணமும் பௌத்தமும் கொண்டுவந்த அமைதி, ஒழுக்கம், கட்டுப்பாடு, புலால் மற்றும் மது வெறுப்பு, பொருளாசை வெறுப்பு போன்ற சிறந்த நற்பண்புகளை மக்கள் விரும்பி எளிதில் ஏற்றுக்கொண்டனர். அதேசமயத்தில், பள்ளிகளுக்கும் விகாரைகளுக்கும் பொருள் சேர்த்தலை மக்கள் கொஞ்சம் கொஞ்சமாக வெறுக்கத் துவங்கினர். இச்சமயங்கள், செல்வந்தர்களை ஆதரிக்கும் போக்கு வளர்ந்தது. இவை மக்களுக்குப் பெரும் சுமையாக மாற்றம் பெற்றன. வணிகரும் வசதி படைத்தோரும் ஆதரிக்கத் துவங்கியதும், இச்சமயங்கள் சரிவை நோக்கிச் செல்லத் துவங்கின. இங்குதான் சமணச் சித்தர்களுக்கும், சமயக் குரவர்களுக்கும் இடையே பெரும் போர் மூண்டது எனலாம்.